Ajuntament de Gandia i Auna Inclusió sumen esforços per dinamitzar el comerç del Centre Històric
12 juny 2024

## Ajuntament de Gandia i Auna Inclusió sumen esforços per dinamitzar el comerç del Centre Històric12 juny 2024Última actualització: 12 juny 2024

![](../gestion/img/4b7a085411f0f6f4e3c3a06ff6cf8d7faf1ca77a1a09d0d62f4d86d8abb38767.jpg)  
  

La regidora delegada de Comerç, **Elena Moncho**, acompanyada per **Nassio Estruch** i **Tona González**, han comparegut en roda de premsa per informar d'una nova iniciativa destinada a dinamitzar el comerç del Centre Històric que a més ha implicat Auna Inclusió (anteriorment ASMISAF), col·lectiu que s'ha encarregat de dissenyar unes xarxes decoratives que s'han instal·lat al carrer Major i que ajudaran a generar zones d'ombra durant l'estiu al mateix temps que donen colorit a la zona comercial.  
  
"_Hem mantingut reunions amb col·lectius i entitats. Rebérem diversos dissenys, i després d'estudiar les propostes, ens vam decidir pel projecte presentat Auna Inclusión perquè reunia tots els requisits. És un disseny molt estiuenc, colorit i cridaner_", ha explicat Moncho qui també ha volgut agrair a Aúna Inclusión i els seus alumnes "_l'esforç que ha realitzat per donar-nos aquest disseny tan espectacular. Esperem que siga un èxit i que tinga una gran acollida entre la ciutadania i els visitants_".  
  
Nassio Estruch, president de l'entitat, ha explicat que ASMISAF ha canviat de denominació per passar a ser Auna Inclusión i ha agraït a l'Ajuntament l'oportunitat de participar en una iniciativa que "_estic segur es convertirà en un reclam i que veurem en moltes fotografies. Tot el col·lectiu s'ha bolcat per obtenir-ne un gran resultat_".  
  
Finalment, González en qualitat de directora del Centre Ocupacional ha explicat que aquesta actuació "_serveix d'aparador per a mostrar les capacitats de les persones que formen part d'Auna. Com a entitat hem treballat en equip i posat molta il·lusió a totes les parts que el componen_".